CELEX: 52008PC0677
Language: mt
Date: 2008-10-30
Title: Proposta għal regolament tal-Parlament Ewropew u tal-Kunsill li jemenda r-Regolament (KE) Nru 808/2004 dwar l-istatistiċi tal-Komunità dwar is-soċjetà tal-informazzjoni

Avviż Legali Importanti

|

52008PC0677

Proposta għal regolament tal-Parlament Ewropew u tal-Kunsill li jemenda r-Regolament (KE) Nru 808/2004 dwar l-istatistiċi tal-Komunità dwar is-soċjetà tal-informazzjoni  /* KUMM/2008/0677 finali - COD 2008/0201 */  

	[pic] | KUMMISSJONI TAL-KOMUNITAJIET EWROPEJ |Brussel 30.10.2008KUMM(2008) 677 finali2008/0201 (COD)Proposta għalREGOLAMENT TAL-PARLAMENT EWROPEW U TAL-KUNSILLli jemenda r-Regolament (KE) Nru 808/2004 dwar l-istatistiċi tal-Komunità dwar is-soċjetà tal-informazzjoni(preżentata mill-Kummissjoni)MEMORANDUM TA’ SPJEGAZZJONIIL-KUNTEST TAL-PROPOSTA |110 | Il-bażi tal-proposta u l-għanijiet tagħha It-Teknoliġiji tal-Informatika u tal-Komunikazzjoni (ICT) huma parti sinifikanti mill-produttività tal-Unjoni Ewropea (UE) u tat-tkabbir tal-Prodott Gross Domestiku (PGD) u qegħdin jittrasformaw is-soċjetatjiet u l-ekonomiji b'mod qawwi u bla preċedenti. L-ICT qed ikompli jkun wieħed mill-akbar muturi tal-modernizzazzjoni ekonomika u soċjali. Il-politika tal-Komunità ħadet spunt proattiv bil-għan illi tibni soċjetà tal-informazzjoni inklussiva, ibbażata fup l-użu wiesa' tat-teknoloġiji tal-informatika u tal-komunikazzjoni fis-servizz publiku, intrapriżi żgħar u medji (IŻM) u fid-djar. It-twaqqif ta' normi għandu rwol importanti fil-monitoraġġ tal-politika Komunitarja u l-progress tagħha lejn l-għanijiet il-ġodda ta' Liżbona. Dan it-twaqqif ta' normi għandu bżonn statistiċi Komunitarji affidabbli, ta' kwalità għolja u f'waqthom dwar is-soċjetà tal-informazzjoni. |120 | Il-kuntest ġenerali Fil-komunikazzjoni tagħha "i2010 – Soċjetà tal-Informazzjoni Ewropea għat-tkabbir u għall-impjiegi"[1], il-Kummissjoni tippromwovi eknomija diġitali miftuħa u kompetittiva u tenfasizza l-ICT bħala mutur t'inklużjoni u tal-kwalità tal-ħajja u tipprovdi strateġija komprensiva għas-settur tal-ICT u tal-medja. Marbuta ma' din l-istrateġija, it-twaqqif ta' normi huwa meqjus strument importanti fil-monitoraġġ tal-progress lejn l-għanijiet il-ġodda ta' Liżbona. Il-Kummissjoni fasslet il-qafas ta' normi[2] għall-i2010 f'kollaborazzjoni mill-qrib mal-Istati Membri, li jistipula lista' t'indikaturi għall-proċess ta' monitoraġġ f'dan ir-rigward. Dawn l-indikaturi huma miġbura fi gruppi skont l-għanijiet prinċipali tal-istrateġija i2010, jiġifieri monitoraġġ tal-Ispazju Ewropew tal-Informazzjoni, riċerka u innovazzjoni fl-ICT min-negozji, inklużjoni soċjali, servizzi pubbliċi u kwalità tal-ħajja. Hemm bżonn kontinwu ta' proviżjoni ta' dejta għall-istatistika f'dan il-qasam, għaliex l-ICT għadu qiegħed ikollu impatt kbir fuq in-negozji u soċjetajiet Ewropej. L-iżvilupp ta' netwerk ta' parteċipazzjoni, is-sistema kompjuterizzata mondjali, l-"Internet tal-Oġġetti", konnettività kullimkien u l-ġenerazzjoni ġdida ta' netwerks jenfasizzaw il-bżonn għal informazzjoni għall-istatistika dwar is-soċjetà tal-informazzjoni. Barra minn hekk, l-ICT u l-innovazzjoni relatata mal-ICT qed ikunu kkunsidrati bħala fundamentali għall-iżvilupp ta' ekonomija bbażata fuq l-għarfien. L-internet qed jinbidel minn sors t'informazzjoni għal netwerk mondjali dejjem aktar parteċipattiva. Iċ-ċittadini qed jikkontribwixxu dejjem aktar għan-netwerk u jużawha għal skopijiet ta' blogging, qsim tal-medja u netwerking soċjali. L-indikazzjonijiet huma evidenti illi l-Internet ser jiżviluppa f'sistema kompjuterizzata mondjali li tħalli aċċess remot għal riżorsi kompjuterizzati sikuri fuq bażi f'waqtha. Dan l-iżvilupp b'mod partikolari huwa importanti għan-negozji Ewropej għaliex huwa mistenni rebħ sinifikanti fil-produttività mill-allokazzjoni aħjar tar-riżorsi. Fil-futur, aktar u aktar strumenti, sensuri u apparat se jkunu mqabbda permezz ta' netwerks fissi jew bla fili. Ser ikunu jistgħu jaħdmu u jaqbdu mal-ambjent u jibagħtu informazzjoni lil apparat ieħor b'mod awtonomu. Dan l-iżvilupp tal-"Internet tal-Oġġetti" se jkollu rilevanza fuq it-trasport, l-ambjent, il-ħarsien tas-saħħa, is-sostenibilità u s-sigurtà tas-sistemi u se jiġġenera rebħ kbir t'effiċjenza fl-ekonomija. Apparat mobbli qed isir aktar intelliġenti u jintegra aktar funzjonijiet fl-istess apparat. In-nies qegħdin jużaw dejjem aktar dan l-apparat mobbli li jaqbad mal-Internet bla fili sabiex iniżżlu u jibagħtu informazzjoni. Dan isaħħaħ l-iżvilupp ta' netwerk parteċipattiv u jħeġġeġ servizzi bbażati lokalment. Konsegwenza waħda ta' dawn it-tendenzi huwa t-tkabbir fit-traffiku ta' dejta li ser jistimula it-tranżizzjoni għat-tieni ġenerazzjoni ta' Internet ta' frekwenza wiesgħa bbażat fuq il-Protokoll tal-Internet u li joffri veloċità akbar b'mod sinifikanti. Il-mixja lejn netwerks ta' ġenerazzjoni oħra hija waħda mill-akbar sfidi li ser tikkaratterizza l-komunikazzjoni elettronika fis-snin li ġejjin. Il-Kummissjoni, b'konsultazzjoni mal-Istati Membri, żviluppat Indiċi ta' Prestazzjoni tal-Frekwenza Wiesgħa sabiex tkejjel il-prestazzjoni tal-Istati Membri u kontra n-normi fuq numri ta' fatturi li jinkludu dimensjonijiet soċjoekonomiċi varji kif ukoll l-użu ta' servizzi avvanzati. Din id-dejta għall-istatistika hija t'importanza kbira sabiex tkompli tiġi mkejla il-prestazzjoni f'dan il-qasam. L-indikaturi strutturali użati fir-Rapport annwali tar-Rebbiegħa lill-Kunsill Ewropew jirrikjedu indikaturi bbażati fuq informazzjoni għall-istatistika koerenti mid-dominju tas-soċjetà tal-informazzjoni. |130 | Dispożizzjonijiet eżistenti fil-qasam tal-proposta Regolament (KE) Nru 808/2004 tal-21 t'April 2004 dwar statistiċi Komunitarji fuq is-soċjetà tal-informazzjoni[3] jiddefinixxi l-proviżjoni ta' dejta għall-istatistika annwali għaż-żewġ oqsma ta' "l-intrapriża u s-soċjetà tal-informazzjoni" u "l-użu domestiku/individwi u s-soċjetà tal-informazzjoni". Ir-Regolament għandu limitu massimu ta' żmien ta' 5 snin wara d-dħul fis-seħħ tiegħu. Huwa rikonoxxut mal-partijiet involuti illi l-għanijiet prinċipali tar-Regolament preżenti kienu fil-biċċa l-kbira miksuba. Il-proċess t'armonizzazzjoni f'dan ir-rigward madwar l-Unjoni Ewropea influwenza l-iżvilupp ta' statistiċi tal-ICT madwar id-dinja, u poġġa l-Uffiċċju tal-Istatistika tal-Komunitajiet Ewropej (Eurostat) u s-Sistema tal-Istatistika Ewropea f'pożizzjoni ta' vantaġġ. Il-proposta sabiex ikun emendat Regolament (KE) Nru 808/2004 ser jiżgura l-proviżjoni ta' dejta għall-istatistika dwar l-użu tal-ICT fid-djar, mill-individwi u fin-negozji għar-raġuni tal-qafas ta' normi u l-iżvilupp tiegħu taħt l-istrateġija ta' Liżbona. Fl-istess ħin, din l-emenda għandha l-għan illi taġġorna s-suġġetti tal-proviżjoni ta' dejta għall-istatistika sabiex tipprovdi għal żviluppi fil-qasam tal-ICT. Barra minn hekk, il-mezzi għall-analiżi ta' dejta għall-istatistika ser ikunu mtejba bil-għan ta' użu aħjar tad-dejta għall-istatistika u tnaqqis tal-piżijiet fuq dawk li jwieġbu. Dan ser isir permezz tal-introduzzjoni ta' metodi ġodda t'analiżi tad-dejta bħala parti mill-Programm għall-Modernizzazzjoni tal-Istatistika Ewropea dwar l-Intrapriża u l-Kummerċ (MEETS)[4] li qed ikun propost. Ir-Regolament propost huwa skont il-politika l-ġdida tal-Kummissjoni għas-simplifikazzjoni tal-leġiżlazzjoni u ta' regolamentazzjoni aħjar, kif jissemma fil-Komunikazzjonijiet tal-14 ta' Novembru 2006 dwar “reviżjoni strateġika ta' regolamentazzjoni aħjar fl-Unjoni Ewropea”[5] u “fit-tnaqqis fil-piżijiet marbuta mar-rispons, mas-simplifikazzjoni u l-issettjar tal-prijoritajiet fil-kamp tal-Istatistika Komunitarja”[6]. Din hija waħda mill-azzjonijiet rapidi identifikati fl-Anness III tal-Komunikazzjoni tal-24 ta’ Jannar 2007 dwar “Programm t’azzjoni għat-tnaqqis tal-piżijiet amministrattivi fl-Unjoni Ewropea”[7]. |140 | Konsistenza ma’ politika u għanijiet oħra tal-Unjoni Is-servizzi tas-soċjetà tal-informazzjoni jistgħu jitqiesu bħala vitali għall-iżvilupp tas-Suq Intern Ewropew[8]. Il-kummerċ elettroniku b'mod partikolari joffri opportunitatjiet t'impjieg sinifikanti; jistimula t-tkabbir u l-investiment fl-innovazzjoni min-negozji u jista' jikkontribwixxi għal kompettitività aħjar. F'dan ir-rigward, huwa importanti illi jiġi monitorat l-iżvilupp tal-kummerċ elettroniku fis-suq intern permezz t'indikaturi tal-istatistika. Informazzjoni koerenti tal-istatistika hija ta' bżonn għad-definizzjoni u rappurtaġġ dwar indikaturi tal-ħiliet tal-ICT u għalhekk għat-twaqqif ta' qafas koerenti ta' indikaturi u normi għall-monitoraġġ tal-progress lejn l-għanijiet ta' Liżbona fl-edukazzjoni u t-taħriġ[9]. Din il-proposta hija skont il-prijoritajiet tal-Kummissjoni u l-inizjattiva dwar regolamentazzjoni aħjar, simplifikazzjoni u riduzzjoni tal-piżijiet fuq dawk li jwieġbu. |KONSULTAZZJONI MAL-PARTIJIET INTERESSATI U STIMA TAL-IMPATT |Il-konsultazzjoni mal-partijiet interessati |211 | Il-metodi ta’ konsultazzjoni, is-setturi ewlenin immirati u l-profil ġenerali ta’ dawk li wieġbu Il-proposta kienet diskussa mal-produtturi tad-dejta fis-Sistema tal-Istatistika Ewropea, fil-grupp ta' ħidma rilevanti, u mal-kapijiet tal-uffiċċji tal-istatistika u diretturi għan-negozji u statistiċi soċjali. Barra minn hekk, id-DĠ u servizzi rispettivi tal-Kummissjoni (DĠ INFSO, DĠ ENTR, DĠ MARKT, DĠ SANCO, DĠ REGIO, DĠ EAC, DĠ EMPL u DĠ JRC) kienu konsultati. Fl-aħħar, il-proposta kienet diskussa mal-organizzazzjonijiet internazzjonali (OECD - l-Organizzazzjoni għall-Kooperazzjoni Ekonomika u l-Iżvilupp). |212 | Taqsira tar-reazzjonijiet, u kif tqiesu Il-proposta kurrenti hija r-riżultat ta’ negozjati intensivi bejn il-partijiet interessati. Minħabba n-natura dinamika tal-ICT, huwa kkunsidrat importanti illi tinżamm il-flessibilità fil-proposta fir-rigward tas-suġġetti li għalihom għandha tkun provduta dejta għall-istatistika. F'dak il-każ, hemm bżonn ta' proviżjoni ta' dejta għall-istatistika malajr. Is-suġġetti kienu aġġornati sabiex tiġi żgurata l-konsistenza mal-iżvilupp mistenni fit-teknoloġija tas-soċjetà tal-informazzjoni. Saru dispożizzjonijiet sabiex tiġi żgurata l-armonija ma' statistiċi soċjali oħra. Fl-aħħar, se jkun hemm potenzjal akbar għall-analiżi ta' dejta għall-istatistika permezz tal-provista ta' rekords ta' dejta individwali. |Il-ġbir u l-użu ta' kompetenzi |221 | Oqsma xjentifiċi/ta’ kompetenzi rilevanti Fil-laqgħat tat-task force tad-DĠ Eurostat u tal-grupp ta' ħidma dwar "Statistiċi tas-Socjetà tal-Informazzjoni", ir-rappreżentanti nazzjonali u tal-Kummissjoni (DĠ JRC, DĠ INFSO, DĠ ENTR, DĠ MARKT, DĠ SANCO) kienu kollha esperti b'kompetenza fuq il-leġiżlazzjoni eżistenti, is-sistemi nazzjonali għall-kollezzjoni u kumpilazzjoni ta' statistiċi dwar is-soċjetà tal-informazzjoni u tendenzi ġodda fl-iżvilupp tal-ICT. |222 | Il-metodoloġija użata L-esperti kkontribwew għal-laqgħat tat-task force u tal-grupp ta' ħidma u għall-konsultazzjonijiet bil-kitba waqt il-proċess ta' preparazzjoni. |223 | L-organizzazzjonijiet/esperti ewlenin ikkonsultati L-esperti priċipali kienu mill-Uffiċċji Nazzjonali tal-Istatistika u minn DĠ JRC, DĠ INFSO, DĠ ENTR, DĠ MARKT, DĠ SANCO, DĠ REGIO, DĠ EAC and DĠ EMPL. |2249 | Taqsira tal-pariri mogħtija u użati L-eżistenza ta’ riskji potenzjalment serji b’konsegwenzi irriversibbli ma ssemmietx. |225 | L-esperti kkontribwew għad-definizzjoni ta' suġġetti ġodda dwar l-użu tal-kompjuters u l-internet li għandha tinġabar dejta għall-istatistika għalihom fil-futur. |226 | Metodi użati sabiex il-pariri tal-esperti jkunu disponibbli pubblikament Id-dokumenti ta’ xogħol u l-minuti tal-laqgħat tat-task force u tal-grupp ta’ xogħol huma disponibbli permezz ta' CIRCA. |230 | Analiżi tal-effetti u l-konsegwenzi Ġew identifikati żewġ possibilitajiet: Possibilità Nru 1: (Ir-Regolament eżistenti ser jiskadi fl-2009) - Mhuwiex ser ikun possibli li jsir l-istħarriġ dwar l-użu tal-ICT fl-intrapriżi u fid-djar u li tasal dejta armonizzata fuq livell Ewropew infurzata mil-liġi Ewropea. Il-konsegwenza hija ritorn gradwali għas-sitwazzjoni ta' qabel l-2005. L-indikaturi ta' statistika ma kinux armonizzati bejn il-pajjiżi u għalhekk mhumiex komparabbli. Is-set t'indikaturi ma kienx modifikat għall-bżonnijiet tal-politika fuq livell Ewropew. Billi għad hemm differenzi sinifikanti fl-użu tal-ICT fl-Istati Membri, l-Istati Membri huma probabbli li jiffokaw fuq indikaturi differenti fir-rigward tal-ICT. Kien hemm differenza sinifikanti fiż-żmien bejn il-ġbir ta' dejta għall-istatistika fuq livell nazzjonali u l-pubblikazzjoni fuq livell Ewropew. L-istandards ta' kwalità applikati jistgħu jkunu differenti bejn pajjiż u ieħor. Dan jista' jwassal għal sitwazzjoni fejn kollezzjonijiet ta' dejta għall-istatistika separati, probabbilment mis-settur privat, jistgħu jieħdu post id-dejta għall-istatistika uffiċjali fuq livell Ewropew bil-konsegwenza ta' telf ta' kredibilità tad-dejta għall-istatistika fuq il-livell Ewropew u tal-Istati Membri. Approċċ armonizzat bejn l-istituzzjonijiet tal-politika Ewropej u l-Istati Membri jista' jkun aktar diffiċli. Possibilità Nru 2: (Ir-Regolament eżistenti se jkun emendat) – Emenda tar-Regolament eżistenti tassigura l-proviżjoni kontinwa ta' dejta għall-istatistika dwar is-soċjetà tal-informazzjoni. Id-definizzjoni t'indikaturi tal-istatistika tista' tkun armonizzata fl-Unjoni Ewropea. Aktar armonizzazzjoni tista' tkun miksuba permezz tad-definizzjoni ta' mudell komuni tal-kwestjonarji u l-aġġornar tal-manwal tal-metodoloġija, li jista' jiddefinixxi wkoll il-prinċipji ta' kwalità komuni. Is-sett t'indikaturi għandhom ikunu modifikati għall-bżonnijiet tal-politika fuq livell Ewropew. Il-perjodu tal-kollezzjoni tad-dejta għandu jkun armonizzat fl-Istati Membri, li huwa importanti sabiex jiġu bbilanċjati l-effetti staġjonali. Il-pubblikazzjoni rapida ta' dejta għall-istatistika fuq livell Ewropew għandu jkun żgurat. L-aċċettazzjoni u l-kredibilità ta' dejta għall-istatistika fuq livell Ewropew u ta' Stati Membri għandu jkun ogħla minn tal-possibilità numru 1. L-adozzjoni ta' normi għall-politika Ewropea u nazzjonali għandha tkun faċilitata b'mod konsiderevoli. L-iskadenza tar-Regolament eżistenti mhijiex se tnaqqas il-piż fuq dawk li jwieġbu b'mod konsiderevoli, billi Stati Membri jkomplu jiġbru dejta għall-istatistika dwar is-soċjetà tal-informazzjoni fuq livell nazzjonali. |L-ELEMENT LEGALI TAL-PROPOSTA |305 | Taqsira tal-azzjoni li qed tiġi proposta L-għan tar-Regolament emendat huwa li jiżgura l-kontinwità tal-qafas komuni eżistenti għall-produzzjoni sistematika ta' statistiċi Komunitarji kredibbli, armonizzati, f'waqthom u ta' kwalità għolja dwar is-soċjetà tal-informazzjoni u l-proviżjoni ta' dejta għall-istatistika annwali dwar l-użu tal-ICT fl-intrapriżi u fid-djar. Barra minn hekk, il-proposta għandha l-għan illi taġġorna ir-Regolament skont il-bżonnijiet ta' dominju dinamiku tal-istatistika. |310 | Bażi legali L-Artikolu 285 tat-Trattat li jistabbilixxi l-Komunità Ewropea jistipula l-bażi legali għal statistiċi Komunitarji. Fl-aġir tiegħu skont il-proċedura ta' kodeċiżjoni, il-Kunsill adotta miżuri għall-produzzjoni ta' statistiċi, fejn hemm bżonn, dwar is-suċċess tal-attivitajiet tal-Komunità. Dan l-Artikolu jistipula r-rekwiżiti dwar il-produzzjoni ta' statistiċi tal-Komunità, u jistabbilixxi illi dawn għandhom jikkonformaw ma' standards t'imparzjalità, ta' kredibbiltà, t'oġġettività, t'indipendenza xjentifika, tal-benefiċċji fid-dawl tan-nefqa u tal-kunfidenzjalità tal-istatistika. |Il-prinċipju ta' sussidjarjetà Il-prinċipju ta' sussidjarjetà japplika sakemm il-proposta ma taqax taħt il-kompetenza esklussiva tal-Komunità. |L-għanijiet tal-proposta ma jistgħux ikunu milħuqa b'mod sufficjenti mill-Istati Membri għar-raġuni(jiet) li ġejjin. |321 | L-għanijiet ta' din il-proposta, jiġifieri t-twaqqif ta' qafas komuni għall-produzzjoni sistematika tal-istatistiċi tal-Komunità dwar is-soċjetà tal-informazzjoni, ma jistgħux jintlaħqu b'mod suffiċjenti mill-Istati Membri. |Azzjoni Komunitarja hija aktar addattata sabiex jintlaħqu l-għanijiet tal-proposta għal dawn ir-raġuni(jiet). |324 | L-għanijiet jistgħu jintlaħqu aktar malajr fuq livell Komunitarju permezz t'att legali Komunitarju, għaliex il-Kummissjoni biss tista' tikkoordina l-armonizzazzjoni neċessarja tal-informazzjoni għall-istatistika fuq livell Komunitarju, filwaqt li l-ġbir ta' dejta u l-kumpilazzjoni ta' statistiċi ta' paragun dwar is-soċjetà tal-informazzjoni jistgħu jiġu organizzati mill-Istati Membri. Il-Komunità tista' għalhekk tieħu azzjoni f'dan ir-rigward skont il-prinċipju ta' sussidjarjetà kif stipulat fl-Artikolu 5 tat-Trattat. |325 | Il-formulazzjoni ta' politika fuq livell Ewropew u t-twaqqif ta' normi ta' din il-politika Ewropea tkun faċilitata b'mod konsiderevoli. Ikun aktar faċli illi jsiru paraguni bejn Stati Membri bl-użu tal-eżerċizzji tat-twaqqif ta' normi. |327 | L-għan tar-Regolament huwa t-twaqqif ta' qafas komuni għall-produzzjoni sistematika ta' statistiċi Komunitarji dwar is-soċjetà tal-informazzjoni fuq livell Ewropew. Dan jista' jkun miksub l-aħjar b'koordinazzjoni fuq livell Ewropew. |Il-proposta hija għalhekk konformi mal-prinċipju ta' sussidjarjetà. |Il-prinċipju ta' proporzjonalità Il-proposta hija konformi mal-prinċipju ta' proporzjonalità minħabba r-raġuni(jiet) li ġejjin. |331 | Skont il-prinċipju ta' proporzjonalità, dan ir-Regolament iżomm mal-anqas li hemm bżonn sabiex jintlaħaq l-għan tiegħu u ma jmurx lil hinn minn dak li hu neċessarju għal dak il-għan. Dan ir-Regolament ma jispeċifikax il-mekkaniżmu tal-ġbir tad-dejta għal kull Stat Membru, iżda jiddefinixxi biss id-dejta li trid tintbagħat sabiex tkun żgurata struttura armonizzata u statistika f'waqtha. |332 | L-emenda proposta għal Regolament (KE) Nru 808/2004 tal-Parlament Ewropew u tal-Kunsill ma tobbligax lill-Istati Membri sabiex jibdlu l-ġenerazzjoni ta' statistiċi dwar is-soċjetà tal-informazzjoni. Din il-proposta fiha addattament ta' statistiċi soċjali oħra dwar sett komuni ta' varjazzjonijiet bi sfond soċjoekonomiku. Fl-istess ħin, il-proviżjoni ta' rekords individwali ta' dejta tfisser anqas piżijiet fuq l-Uffiċċji Nazzjonali tal-Istatistika. Il-piż fuq l-intrapriżi huwa miżmum stabbli wara tnaqqis sinifikanti fil-miżuri implimentattivi tal-program fl-2007[10]. |Għażla ta' Strumenti |341 | Strumenti suġġeriti: Regolament |342 | Miżuri oħra ma jkunux adegwati għar-raġuni(jiet) li ġejjin. L-għażla tal-istrument adegwat tiddependi fuq l-għan amministrattiv. Minħabba l-bżonn t'informazzjoni fuq livell Ewropew, it-tendenza għal statistiċi Komunitarji kienet li jintużaw Regolamenti aktar milli direttivi għall-attijiet bażiċi. Regolament huwa preferibbli minħabba illi jistipula l-istess liġi madwar il-Komunità, u jiżgura l-applikazzjoni preċiża u komprensiva tiegħu mill-Istati Membri. Huwa applikabbli direttament, jiġifieri m'għandux għalfejn ikun adottat fil-liġi nazzjonali. Min-naħa l-oħra, direttivi, li għandhom l-għan li jarmonizzaw liġijiet nazzjonali, huma applikabbli għall-Istati Membri f'dak li għandu x'jaqsam mal-għanijiet tagħhom, imma jħallu l-għażla tal-formoli u l-metodi użati sabiex jintlaħqu dawn l-għanijiet f'idejn l-awtoritajiet nazzjonali. Huma jkunu jridu wkoll jiġu adottati fil-liġi nazzjonali. L-użu ta' Regolament huwa konformi m'atti legali oħra dwar statistika adottati mill-1997. |IMPLIKAZZJONIJI BAġITARJA |401 | Il-ġbir tad-dejta m'għandu l-ebda implikazzjoni ġdida għall-baġit Komunitarju. |INFORMAZZJONI ADDIZZJONALI |510 | Simplifikazzjoni |511 | Il-proposta tiddisponi għas-simplifikazzjoni tal-proċeduri amministrattivi kemm għall-awtoritajiet pubbliċi (UE jew nazzjonali) u entitajiet privati. |513 | Il-proposta tispeċifika suġġetti li għalihom dejta dwar is-soċjetà tal-informazzjoni trid tkun miġbura u tistipula punti u karatteristiċi tal-isfond soċjoekonomiku għall-kisba tad-dejta. Huwa espliċitament mistqarr li l-proviżjoni annwali ta' dejta tkopri biss parti mis-suġġetti u l-punti msemmija. Il-proviżjoni ta' rekords individwali ta' dejta għall-qasam tal-individwi/djar minflok dejta miġbura f'daqqa tnaqqas il-piż fuq l-Uffiċċji tal-Istatistika nazzjonali għaliex m'għandhomx għalfejn jipproduċu aggregazzjonijet. |514 | Din il-proposta hija waħda mill-azzjonijiet tal-faxxa mgħaġġla identifikata fl-Anness III tal-Komunikazzjoni dwar "Programm t'azzjoni sabiex jitnaqqsu l-piżijiet amministrattvi fl-Unjoni Ewropea". Id-dokument ta' ħidma tal-Kummissjoni (COM(2008) 35) jirrapporta progress konsiderevoli fit-tnaqqis tal-piżijiet fuq l-intrapriżi permezz tas-simplifikazzjoni u indikaturi tal-istatistika aqsar fir-regolament implimentattiv tal-2007. |E-13485 |2008/0201 (COD)Proposta għalREGOLAMENT TAL-PARLAMENT EWROPEW U TAL-KUNSILLli jemenda r-Regolament (KE) Nru 808/2004 dwar l-istatistiċi tal-Komunità dwar is-soċjetà tal-informazzjoni (Test b'rilevanza għaż-ŻEE)IL-PARLAMENT EWROPEW U L-KUNSILL TAL-UNJONI EWROPEA,Wara li kkunsidraw it-Trattat li jwaqqaf il-Komunità Ewropea, u b'mod partikolari l-Artikolu 285 (1) tiegħu,Wara li kkunsidraw il-proposta mill-Kummissjoni [11],Wara li kkunsidraw l-opinjoni tal-Kumitat tal-Programm tal-Istatistika stabbilit mid-Deċiżjoni tal-Kunsill 89/382/KEE, Euratom[12],Filwaqt li jaġixxu skont il-proċedura stipulata fl-Artikolu 251 tat-Trattat[13],Billi:1.  Il-provvista annwali ta' statistiċi dwar is-soċjetà tal-Informazzjoni kif stipulata fir-Regolament (KE) 808/2004 tal-Parlament Ewropew u tal-Kunsill tal-21 t'April 2004[14], hija limitata għal massimu ta' ħames snin ta' referenza wara d-data tad-dħul fis-seħħ tar-Regolament u tispiċċca fl-2009. Mandanakollu, hemm bżonn kontinwu fuq livell Ewropew għall-provvista annwali t'informazzjoni tal-istatistika koerenti mill-qasam tas-soċjetà tal-informazzjoni.2.  Il-Kunsill Ewropew tar-Rebbiegħa f'Marzu 2005 għafas fuq l-importanza li tinbena soċjetà tal-informazzjoni inklussiva, ibbażata fup l-użu wiesa' tat-teknoloġiji tal-informatika u tal-komunikazzjoni (ICT) fis-servizz pubbliku, intrapriżi żgħar u medji (IŻM) u fid-djar.3.  Il-Kunsill Ewropew tar-Rebbiegħa f'Marzu 2006 rrikonoxxa l-importanza t'użu aktar produttiv tat-teknoloġiji tal-informatika u tal-komunikazzjoni fl-intrapriżi u organizzazzjonijiet amministrattivi u ħeġġeġ lill-Kummissjoni u l-Istati Membri sabiex jimplimentaw l-istrategija i2010 b'mod vigoruż. Ippromwova wkoll ekonomija diġitali miftuħa u kompetittiva, u enfasizza l-ICT bħala mutur tal-inklużjoni u kwalità tal-ħajja. Huwa meqjus element importanti fil-qbil il-ġdid ta' Liżbona għat-tkabbir u l-impjiegi.4.  F'April tal-2006, il-grupp għoli tal-i2010 approva l-qafas ta' normi tal-i2010, li jistipula lista t'indikaturi prinċipali sabiex jiġi mkejjel l-iżvilupp tas-Soċjetà tal-Informazzjoni Ewropea kif stipulat fl-istrateġija i2010.5.  Id-Deċiżjoni 1639/2006/KE tal-Parlament Ewropew u tal-Kunsill tal-24 t'Ottubru 2006 li twaqqaf Programm ta' Qafas għall-Kompetittività u l-Innovazzjoni (mill-2007 sal-2013 ) [15] tgħin sabiex titjieb il-kompetittività u l-kapaċità innovattiva fil-Komunità, sabiex tippromwovi l-iżvilupp tas-soċjetà bbażata fuq it-tagħrif, u sabiex trabbi żvilupp sostenibbli bbażat fuq tkabbir ekonomiku bilanċjat. Id-deċiżjoni tirrikjedi li l-Komunità tibni bażi soda tal-analiżi fis-setturi rispettivi sabiex tgħin l-ippjanar tal-politika. Il-programm jinkoraġġixxi azzjonijiet għall-analiżi tal-politika bbażati fuq statistiċi uffiċjali.6.  Fid-dibattitu ministerjali dwar l-e-inklużjoni f'Diċembru 2007, il-Komunikazzjoni tal-Kummissjoni dwar Inizjattiva Ewropea dwar l-e-inklużjoni – "Sabiex tkun parti mis-Soċjetà tal-Informazzjoni"[16] kienet milqugħa fil-konklużjonijiet tal-presidenza. L-importanza tal-promozzjoni tal-e-inklużjoni bħala għan Ewropew kienet rikonoxxuta. Il-Kummissjoni u l-ministri kienu msejħa sabiex jintegraw l-e-inklużjoni bħala dimensjoni ġdida tal-politika soċjali. Il-politika tal-e-inklużjoni għandha tindirizza ostakoli għall-e-aċċessibilità, tindirizza nuqqasijiet fil-kompetenzi diġitali u tinkoraġġixxi parteċipazzjoni effettiva tal-individwi li baqgħu lura fis-soċjetà tal-informazzjoni.7.  L-indikaturi għal valutazzjoni tal-iżvilupp tas-soċjetà tal-informazzjoni kif stipulata fl-istrateġiji politiċi tal-Komunità, bħall-qafas ta' valutazzjoni i2010 tal-istrateġija tal-i2010 u l-iżviluppi ulterjuri tagħha taħt l-istrateġija ta' Liżbona għandhom ikunu bbażati fuq informazzjoni tal-istatistika koerenti.8.  Ir-Regolament (KE) Nru 808/2004 għandu għalhekk jiġi emendat skont dan,ADOTTAW DAN IR-REGOLAMENT:Artikolu 1Ir-Regolament (KE) Nru 808/2004 huwa emendat kif ġej:9.  Fl-Artikolu 3, il-paragrafu 1 hu ssostitwit b’li ġej:"1. L-istatistiċi li għandhom jiġu miġbura għandhom jinkludu l-informazzjoni neċessarja għall-valutazzjoni tal-istrateġiji politiċi tal-Komunità dwar l-iżvilupp tal-Ispazju tal-Informazzjoni Ewropew, innovazzjoni fil-kummerċ u s-Soċjetà tal-Informazzjoni Ewropea, bħall-qafas ta' valutazzjoni tal-i2010 u l-iżviluppi tiegħu taħt l-istrateġija ta' Liżbona, u bżonnjużi għall-indikaturi strutturali, u informazzjoni oħra neċessarja sabiex tkun provduta bażi uniformi fuq liema tkun analizzata is-soċjetà tal-informazzjoni."10.  Fl-Artikolu 6, il-paragrafu 1 hu ssostitwit b’li ġej:"1. L-Istati Membri għandhom jittrażmettu d-dejta u l-metadejta mitluba minn dan ir-Regolament, u l-miżuri implimentattivi tiegħu, inkluża d-dejta kunfidenzali, lill-Kummissjoni (Eurostat) skont id-dispożizzjonijiet Komunitarji eżistenti dwar it-trażmissjoni ta' dejta soġgetta għall-kunfidenzjalità tal-istatistika. Dawk id-dispożizzjonijiet tal-Komunità japplikaw għat-trattament tar-riżultati, meta dawn jinkludu dejta kunfidenzjali."11.  Fl-Artikolu 7, il-paragrafu 2 hu ssostitwit b’li ġej:"2. Għall-finijiet ta’ dan ir-Regolament, il-kriterji t'evalwazzjoni tal-kwalità li ġejjin għandhom japplikaw għad-dejta trażmessa:12.  ’ir-Rilevanza’, li tindika l-grad ta’ kemm l-istatistika tilħaq il-ħtiġijiet kurrenti u potenzjali tal-utenti;13.  ‘il-Preċizjoni’, li tirreferi għal kemm l-istimi jqarrbu lejn il-valuri vera mhux magħrufa;14.  ‘Il-wasla fil-ħin’, li tirreferi għad-differenza ta’ ħin/żmien bejn id-disponibilità tal-informazzjoni u l-avveniment jew il-fenomenu li din tiddeskrivi;15.  ‘il-Puntwalità’, li tirreferi għad-differenza ta’ ħin/żmien bejn id-data tal-ħruġ tad-dejta u d-data ppjanata meta suppost kellha tintbagħat;16.  ‘l-Aċċessibbiltà’ u ‘ċ-Ċarezza’, li jirreferu għall-kundizzjonijiet u l-modalitajiet li bihom l-utenti jistgħu jiksbu, jużaw u jinterpretaw id-dejta;17.  ‘it-Paragunabilità’, li tirreferi għal kejl tal-impatt tad-differenzi fil-kunċetti statistiċi u għodod u proċeduri applikati meta l-istatistika tiġi paragunata bejn iż-żoni ġeografiċi, dominji settorjali jew matul iż-żmien;18.  ‘Il-Koerenza’, li tirreferi għall-adegwatezza sabiex tkun tista' tingħaqad b'mod kredibbli f'diversi modi u għal użu differenti.Fl-applikazzjoni tal-kriterji t'evalwazzjoni tal-kwalità, il-Kummissjoni (Eurostat), b'kooperazzjoni mill-qrib mal-Istati Membri, għandha tiżviluppa kriterji tal-kwalità dettaljati u standards komuni maħsuba sabiex jiżguraw il-kwalità tad-dejta provduta. Dawn l-istandards għandhom ikunu ppubblikati fil-manwal metodoloġiku."19.  L-Annessi I u II huma mibdula bl-Annessi I u II ta' dan ir-Regolament.Artikolu 2Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu fil- Ġurnal Uffiċjali tal-Unjoni Ewropea .Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussell, […]Għall-Parlament Ewropew Għall-KunsillIl-President Il-President"ANNESS IModulu 1: L-intrapriżi u s-soċjetà tal-informazzjoni20.  GħANIJIETL-għan ta' dan il-modulu hu l-provvista ta' statistiċi fil-ħin dwar l-intrapriżi u s-soċjetà tal-informazzjoni.. Jipprovdi qafas għar-rekwiżiti f'termini ta' kopertura u perjodiċità, suġġetti koperti, tqassim tal-provvista ta' dejta, tip tal-provvista ta' dejta u l-istudji pilota neċessarji.21.  KoperturaDan il-modulu jkopri l-attivitajiet kummerċjali fit-Taqsimiet Ċ sa N, Taqsima R u Diviżjoni 95 tal-klassifikazzjoni tal-istatistika tal-attivitajiet ekonomiċi fil-Komunità Ewropea (NACE REV. 2).L-istatistiċi ser jinġabru għal taqsimiet t'intrapriżi.22.  Il-Perjodiċità tal-provvista tad-data.Statistiċi għandhom jiġu provduti annwalment wara d-data tad-dħul fis-seħħ ta' dan ir-Regolament. Mhux il-karatteristiċi kollha bilfors ikunu provduti kull sena; il-perjodiċità tal-provvista għal kull karatteristika ser tkun speċifikata u miftiehma bħala parti mill-miżuri implimentattivi msemmija fl-Artikolu 8.23.  Suġġetti kopertiIl-karatteristiċi li għandhom jiġu provduti jittieħdu mil-lista ta' suġġetti li ġejja:-  sistemi tal-ICT u l-użu tagħhom fl-intrapriżi,-  l-użu tal-internet u netwerks elettroniċi oħra mill-intrapriżi,-  kummerċ elettroniku;-  proċessi tal-e-business u aspetti organizzattivi,-  l-użu tal-ICT minn intrapriżi sabiex jirċievu/jibagħtu informazzjoni u servizzi lill-amministrazzjonijiet governattivi u pubbliċi (e-gvern),-  kompetenza tal-ICT fl-unità tal-intrapriża u l-bżonn għal kompetenza fl-ICT,-  ostakli għall-użu tal-ICT, internet u netwerks elettroniċi oħra, proċessi ta' kummerċ elettroniku u e-business,-  nefqa u investiment fuq l-ICT,-  is-sigurtà u l-fiduċja fl-ICT,-  l-ICT u l-iżvilupp sostenibbli,-  l-impatt tal-ICT fuq il-produttività, it-tkabbir ekonomiku, l-impjiegi, l-organizzazzjoni tal-kummerċ u l-ambjent,-  l-użu tal-ICT sabiex tiġi ffaċilitata l-integrazzjoni ekonomika nazzjonali u internazzjonali,-  l-aċċess għal u l-użu tal-internet u netwerks teknoloġiċi oħra sabiex jiġu mqabbda oġġetti u apparat (l-Internet tal-Oġġetti),-  l-aċċess għal u l-użu ta' teknoloġiji li għandhom l-abilità li jaqbdu mal-internet jew netwerks oħra minn kullimkien kull ħin (konnettività ubikwa)Mhux is-suġġetti kollha se jkunu bilfors koperti kull sena.24.  Tqassim tal-provvista tad-dejta.Mhux it-tqassim kollu bilfors ikun provdut kull sena; it-tqassim mitlub jittieħed mil-lista li ġejja u jiġi miftiehem bħala parti mill-miżuri implimentattivi:-  permezz ta' klassi skont id-daqs,-  skont l-intestatura NACE,-  skont ir-reġjun: tqassim reġjonali għandu jkun limitat għal mhux aktar minn tliet raggruppamenti.-  Tip tal-provvista tad-dejtaL-Istati Membri jittrażmettu d-dejta aggregata lill-Kummissjoni (Eurostat).25.  Studji pilotaKull meta jkunu identifikati bżonnijiet ġodda sinifikanti għal dejta, jew tkun mistennija kwalità baxxa ta' dejta jew jinqala' l-bżonn għal indikaturi ġodda ta' natura kumplessa, il-Kummissjoni ser toħrog studji pilota jew miżuri ta' ttestjar li għandhom jitlestew fuq bażi volontarja mill-Istati Membri, qabel kwalunkwe ġbir ta' dejta. Studji pilota bħal dawn jistmaw l-fattibbiltà tal-ġbir ta' dejta rilevanti, wara li jitqiesu l-benefiċċji tad-disponibbiltà tad-dejta meta mqabbla mal-ispejjeż tal-ġbir u l-piż fuq dawk li jirrispondu. Ir-riżultati tal-istudji pilota jew miżuri ta' ttestjar għandhom jikkontribwixxu għad-definizzjoni tal-indikaturi l-ġodda.ANNESS IIModulu 2: Individwi, djar u s-soċjetà tal-informazzjoni26.  GħANIJIETL-għan ta' dan il-modulu hu l-provvista ta' statistiċi fil-ħin dwar individwi, djar u s-soċjetà tal-informazzjoni. Jipprovdi qafas għar-rekwiżiti f'termini ta' kopertura u perjodiċità, suġġetti koperti, tqassim tal-provvista ta' dejta, tip tal-provvista ta' dejta u studji pilota neċessarji.27.  KoperturaDan il-modulu jkopri l-istatistiċi dwar individwi u familji.28.  Il-Perjodiċità tal-provvista tad-dejta.Statistiċi għandhom jiġu provduti annwalment wara d-data tad-dħul fis-seħħ ta' dan ir-Regolament. Mhux il-karatteristiċi kollha bilfors ikunu provduti kull sena; il-perjodiċità tal-provvista għal kull karatteristika ser tkun speċifikata u miftiehma bħala parti mill-miżuri implimentattivi msemmija fl-Artikolu 8.29.  Suġġetti kopertiIl-karatteristiċi li għandhom jiġu provduti jintgħażlu mil-lista ta' suġġetti li ġejja:-  l-aċċess għal u l-użu tal-ICT minn individwi u/jew familji,-  l-użu tal-internet u netwerks elettroniċi oħra għal raġunijiet differenti minn individwi u/jew familji,-  is-sigurtà u l-fiduċja fl-ICT,-  kompetenzi u ħiliet fl-ICT,-  ostakli għall-użu tal-ICT u l-internet,-  effetti osservati tal-użu tal-ICT fuq l-individwi u/jew familji.-  l-użu tal-ICT minn individwi sabiex jirċievu/jibagħtu informazzjoni u servizzi lill-amministrazzjonijiet governattivi u pubbliċi (e-gvern),-  l-aċċess għal u l-użu ta' teknoloġiji li għandhom l-abilità li jaqbdu mal-internet jew netwerks oħra minn kullimkien kull ħin (konnettività ubikwa)Mhux is-suġġetti kollha se jkunu bilfors koperti kull sena.30.  Karatteristiċi tal-proviżjoni tad-dejta bi sfond soċjoekonomikuMhux il-karatteristiċi kollha bilfors ikunu provduti kull sena; il-karatteristiċi tal-isfond mitluba jintgħażlu mil-lista li ġejja u miftiehma bħala parti mill-miżuri implimentattivi:31.  għal statistiċi provduti dwar membri tad-dar:32.  skont it-tip ta' familja;33.  skont id-dħul finanzjarju,34.  skont ir-reġjun.35.  għal statistiċi provduti dwar individwi:36.  skont l-età,37.  skont is-sess,38.  skont il-livell t'edukazzjoni,39.  skont l-impjieg,40.  skont l-istat matrimonjali de facto,41.  skont il-pajjiż tat-twelid, ċittadinanza,42.  skont ir-reġjun.43.  Tip tal-provvista tad-dejtaL-Istati Membri jittrażmettu r-rekords ta' dejta individwali li ma jħallux l-identifikazzjoni diretta tat-taqsimiet tal-istatistika kkonċernati lill-Kummissjoni (Eurostat).44.  Studji pilotaKull meta jkunu identifikati bżonnijiet ġodda sinifikanti għal dejta, jew tkun mistennija kwalità baxxa ta' dejta jew jinqala' l-bżonn għal indikaturi ġodda ta' natura kumplessa, il-Kummissjoni ser toħroġ studji pilota jew miżuri ta' ttestjar li għandhom jitlestew fuq bażi volontarja mill-Istati Membri, qabel kwalunkwe ġbir ta' dejta. Studji pilota bħal dawn jistmaw l-fattibbiltà tal-ġbir ta' dejta rilevanti, wara li jitqies il-benefiċċji tad-disponibbiltà tad-dejta meta mqabbla mal-ispejjeż tal-ġbir u l-piż fuq dawk li jirrispondu. Ir-riżultati tal-istudji pilota jew miżuri ta' ttestjar għandhom jikkontribwixxu għad-definizzjoni tal-indikaturi l-ġodda."[1] COM(2005) 229 finali[2] http://ec.europa.eu/information_society/eeurope/i2010/benchmarking/index_en.htm[3] ĠU L 143, 30.4.2004, p. 49.[4] COM(2007) 433 finali[5] COM(2006) 689 finali[6] COM(2006) 693 finali[7] COM(2007) 23 finali[8] ĠU L 178, 17.7.2000, p. 1. Id-Direttiva 2000/31/KE tal-Parlament Ewropew u tal-Kunsill tat-8 ta' Ġunju 2000 dwar ċerti aspetti legali tas-servizzi tas-soċjetà tal-informazzjoni, b'mod partikolari il-kummerċ elettroniku, fis-Suq Intern (Direttiva dwar il-kummerċ elettroniku)[9] COM(2007) 61 finali[10] COM(2008) 35 finali: Dokument ta' Ħidma tal-Kummissjoni tat-30 ta' Jannar 2008 "Innaqqsu l-piżijiet amministrattivi fl-Unjoni Ewropea Rapport tal-progress fl-2007 u bixra lejn l-2008"[11] ĠU C [...], [...], p. [...].[12] ĠU L 181, 28.6.1989, p. 47.[13] ĠU C [...], [...], p. [...].[14] ĠU L 143, 30.4.2004, p. 49. Ir-Regolament kif emendat mir-Regolament (KE) Nru 1893/2006 (ĠU L 393, 30.12.2006, p. 1).[15] ĠU L 310, 9.11.2006, p. 15.[16] COM(2007) 694 finali.